CELEX: 62018TN0335
Language: da
Date: 2018-05-31 00:00:00
Title: Sag T-335/18: Sag anlagt den 31. maj 2018 — Mubarak m.fl. mod Rådet

201807060491993942018/C 259/653352018TC25920180723DA01DAINFO_JUDICIAL20180531484922Sag T-335/18: Sag anlagt den 31. maj 2018 — Mubarak m.fl. mod Rådet
 ---documentbreak--- C2592018DA4820120180531DA0065482492Sag anlagt den 31. maj 2018 — Mubarak m.fl. mod Rådet
   (Sag T-335/18)2018/C 259/65Processprog: engelsk
      Parter
   
   
      Sagsøgere: Gamal Mohamed Hosni Elsayed Mubarak (Kairo, Egypten), Alaa Mohamed Hosni Elsayed Mubarak (Kairo), Heidy Mahmoud Magdy Hussein Rasekh (Kairo) og Khadiga Mahmoud El Gammal (Kairo) (ved B. Kennelly, QC, barrister J. Pobjoy og solicitors G. Martin og C. Enderby Smith)
   
      Sagsøgt: Rådet for Den Europæiske Union
   
      Sagsøgernes påstande
   
   
            —
         
         
            Rådets afgørelse (FUSP) 2018/466 af 21. marts 2018 om ændring af afgørelse 2011/172/FUSP om restriktive foranstaltninger over for visse personer, enheder og organer på baggrund af situationen i Egypten og Rådets gennemførelsesforordning (EU) 2018/465 af 21. marts 2018 om gennemførelse af forordning (EU) nr. 270/2011 om restriktive foranstaltninger over for visse personer, enheder og organer på baggrund af situationen i Egypten annulleres, for så vidt som de vedrører sagsøgerne.
         
      
            —
         
         
            Det fastslås, at artikel 1, stk. 1, i Rådets afgørelse 2011/172/FUSP af 21. marts 2011 om restriktive foranstaltninger over for visse personer, enheder og organer på baggrund af situationen i Egypten og artikel 2, stk. 1, i Rådets forordning (EU) nr. 270/2011 af 21. marts 2011 om restriktive foranstaltninger over for visse personer, enheder og organer på baggrund af situationen i Egypten ikke skal finde anvendelse, for så vidt som de vedrører sagsøgerne.
         
      
            —
         
         
            Rådet tilpligtes at betale sagsomkostningerne.
         
      
      Søgsmålsgrunde og væsentligste argumenter
   
   Til støtte for søgsmålet har sagsøgerne anført tre anbringender.
   
            1.
         
         
            Første anbringende om, at Rådet har anlagt et urigtigt skøn ved at antage, at kriteriet for at opføre sagsøgerne på listen i afgørelsens artikel 1, stk. 1, og forordningens artikel 2, stk. 1, var opfyldt.
         
      
            2.
         
         
            Andet anbringende om, at afgørelsens artikel 1, stk. 1, og forordningens artikel 2, stk. 1, er ulovlige, fordi de (a) savner et gyldigt retsgrundlag og/eller (b) tilsidesætter proportionalitetsprincippet.
         
      
            3.
         
         
            Tredje anbringende om, at Rådet har tilsidesat sagsøgernes rettigheder i henhold til artikel 6 TEU, sammenholdt med artikel 2 TEU og 3 TEU, samt artikel 47 og 48 i Den Europæiske Unions charter om grundlæggende rettigheder ved at antage, at de retslige procedurer i Egypten var i overensstemmelse med grundlæggende rettigheder.